
Τετάρτη, 26 Αυγούστου 2026

ΔΕΛΤΙΟ ΤΥΠΟΥ

Εντοπισμός και διάσωση 39 αλλοδαπών στους Καλούς Λιμένες – Εντοπισμός και διάσωση 76 αλλοδαπών στην Ιεράπετρα – Θάνατος γυναίκας στον Φλοίσβο – Επακούμβηση Ε/Γ-Ο/Γ πλοίου στην προβλήτα στη Μυτιλήνη – Κατάσχεση ιχθυοπαγίδων στη Θεσσαλονίκη - Διακομιδές ασθενών

	Τις πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για την παροχή συνδρομής σε μία λέμβο σε δυσχερή θέση με αλλοδαπούς επιβαίνοντες, στη θαλάσσια περιοχή νοτιοανατολικά των Καλών Λιμένων. Εντοπίστηκαν τριάντα εννέα (39) αλλοδαποί (33 άντρες και 6 γυναίκες) οι οποίοι περισυλλέχθηκαν από Περιπολικό πλοίο Λ.Σ.-ΕΛ.ΑΚΤ. και μεταφέρθηκαν με τη συνδρομή της Ε/Γ-λάντζας «ΕΛΕΝΗ» Ν.Π.2097 στο λιμάνι των Καλών Λιμένων. Στη συνέχεια, οι διασωθέντες μεταφέρθηκαν στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών του Κεντρικού Λιμεναρχείου Ηρακλείου και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

*****

	Τις πρώτες πρωινές ώρες σήμερα, ενημερώθηκε η Λιμενική Αρχή της Ιεράπετρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για την παροχή συνδρομής σε μία λέμβο σε δυσχερή θέση με αλλοδαπούς επιβαίνοντες, στη θαλάσσια περιοχή 50 ν.μ. νότια της Ιεράπετρας. Εντοπίστηκαν εβδομήντα έξι (76) αλλοδαποί (75 άντρες και 1 γυναίκα) οι οποίοι περισυλλέχθηκαν από το παραπλέον φορτηγό (Φ/Γ) πλοίο σημαίας Δανίας. Στη συνέχεια, οι αλλοδαποί μετεπιβιβάστηκαν στο αλιευτικό «ΕΙΡΗΝΗ» Ν.Ι 05 και στο αλιευτικό «ΑΡΓΟΝΑΥΤΗΣ» Ν.Α.Ν. 32 και μεταφέρθηκαν με ασφάλεια στο αλιευτικό καταφύγιο της Ιεράπετρας. Προανάκριση διενεργείται από το Λιμεναρχείο Ιεράπετρας.

*****

	Τις πρωινές ώρες σήμερα, ενημερώθηκε η Λιμενική Αρχή του Φλοίσβου για την ανάσυρση γυναίκας αγνώστων λοιπών στοιχείων, χωρίς τις αισθήσεις της, από την παραλία Εδέμ Παλαιού Φαλήρου. Στο σημείο μετέβη στέλεχος Λ.Σ.-ΕΛ.ΑΚΤ. καθώς και  ασθενοφόρο όχημα του ΕΚΑΒ, το οποίο μετέφερε την ανωτέρω στο Γενικό Νοσοκομείο Πειραιά «ΤΖΑΝΕΙΟ», όπου διαπιστώθηκε ο θάνατός της. Από το Α’ Λιμενικό Τμήμα Φλοίσβου του Λιμεναρχείου Σαρωνικού που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πειραιά.

*****

	Τις πρωινές ώρες σήμερα, ενημερώθηκε η Λιμενική Αρχή της Μυτιλήνης ότι κατά τη διαδικασία χειρισμών πρόσδεσης του επιβατηγού – οχηματαγωγού (Ε/Γ-Ο/Γ) «ΑΡΙΑΔΝΗ» Ν.Π. 11542 στο λιμάνι της Μυτιλήνης, προκλήθηκε θραύση πρυμναίων κάβων και επακούμβηση της αριστερής πρωραίας πλευράς του στο κρηπίδωμα. ΤοΕ/Γ-Ο/Γ κατέπλευσε με ασφάλεια στο λιμάνι, όπου αποβίβασε 286 επιβάτες, 70 ΙΧ, 37 Φ/Γ και 19 δίκυκλα. Κατόπιν ελέγχου από επιθεωρητή του Τοπικού Κλιμακίου Επιθεώρησης (ΤΚΕΠ) Μυτιλήνης και προσκομίσεως της σχετικής βεβαίωσης από τον νηογνώμονα που το παρακολουθεί, το πλοίο δύναται να συνεχίσει τα προγραμματισμένα του δρομολόγια.

*****

	Τις μεσημβρινές ώρες χθες, κατά τη διενέργεια ελέγχων από Περιπολικό σκάφος Λ.Σ.-ΕΛ.ΑΚΤ. (ΠΛΣ) στη θαλάσσια περιοχή του κόλπου Θερμαϊκού, εντοπίστηκαν, ανασύρθηκαν και κατασχέθηκαν ενενήντα έξι (96) ιχθυοπαγίδες (κυλινδροειδείς θάλαμοι). Οι ιχθυοπαγίδες ήταν άνευ σήμανσης, δεμένες μεταξύ τους με σχοινί συνολικού μήκους τριακοσίων μέτρων (300μ.), συνιστώντας ναυτιλιακό κίνδυνο, ενώ ήταν ποντισμένες σε θαλάσσια περιοχή όπου η αλιεία απαγορεύεται καθ' όλη τη διάρκεια του έτους.
Διαθέσιμο φωτογραφικό υλικό έχει αναρτηθεί στο www.hcg.gr

*****

	Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-30χρονου, από το λιμάνι της Αίγινας στο λιμάνι του Πειραιά, με Περιπολικό σκάφος Λ.Σ.-ΕΛ.ΑΚΤ.,
-23χρονου, από το λιμάνι της Ηρακλειάς στο λιμάνι της Νάξου, με το Ε/Γ-Τ/Ρ «ΚΥΡΙΑΡΧΟΣ ΙΙΙ» Ν.Ν. 62 και
-85χρονης, από το λιμάνι της Πάρου στο λιμάνι της Σύρου, με το Ε/Γ-Τ/Ρ «ΚΥΡΙΑΡΧΟΣ ΙΙ» Ν.Ν. 57.,
-13χρονης, από το λιμάνι της Ίου στο λιμάνι της Θήρας, με Περιπολικό σκάφος Λ.Σ.-ΕΛ.ΑΚΤ.,
-60χρονης, από το λιμάνι της Μυκόνου στο λιμάνι της Σύρου, με το Ε/Γ-Τ/Ρ «ΔΗΛΟΣ ΕΞΠΡΕΣ» Ν.Π. 10032

